ניטה שטראוס

ניטה שטראוס (באנגלית: Nita Strauss, נולדה ב-7 בדצמבר 1986) היא גיטריסטית אמריקנית, שמשמשת נכון להיום כגיטריסטית מלווה של אליס קופר ודמי לובאטו ובעלת קריירה מצליחה כנגנית סולו. היא מככבת בשערי מגזינים כמו Guitar World ו-Guitar Player, ואמנית המותג הנשית הראשונה שחתמה עם חברת Ibanez, בכך הפכה לסולואיסטית הנשית הראשונה מזה 32 שנים להגיע למקום הראשון במצעדי הבילבורד במוזיקת רוק.

 ביוגרפיה 
בנערותה, שטראוס החלה לערוך סיבובי הופעות עם להקתה Lia-Fail, אחרי שעזבה את בית הספר העל-תיכוני בכיתה י"א לטובת קריירה מוזיקלית. אחת מחברות הלהקה הייתה מיקאלה מאייר, אלופת העולם לעתיד באיגרוף. למרות שנודעה בהמשך בזכות עבודתה כאחת מחברות להקת המחווה לאיירון מיידן, איירון מיידנס, הקריירה של שטראוס כללה שיתופי פעולה עם הרכבי מוזיקה מז'אנר הרוק וההבי מטאל כמו As Blood Runs Black, Consume the Fire, Femme Fatale, והסופרגרופ למשחקי וידאו Critical Hit.

בשנת 2014, שטראוס הייתה גיטריסטית הבית הרשמית של קבוצת הפוטבול הלוס אנג'לס קיס, שבבעלותם של פול סטנלי וג'ין סימונס מלהקת קיס. להקת הבית ניגנה את המנון ארצות הברית, כמו גם מוזיקה מלווה במהלך המשחקים.

ביוני 2014, שטראוס נשכרה להחליף את אוריאנת'י כגיטריסטית מלווה בשארית סיבוב ההופעות של אליס קופר. היא ערכה סיבובי הופעות עם הזמר עד ליולי 2022, עד להודעת פרישתה מלהקת הליווי. מספר ימים לאחר מכן, שטראוס הודיעה על הצטרפותה ללהקת הליווי של הזמרת דמי לובאטו. ב-3 במרץ 2023, אליס קופר הודיע ששטראוס תחזור לסבב ההופעות של שנת 2023.

בתחילת 2016, שטראוס הופיעה כגיטריסטית ראשית בשבעה שירים מתוך האלבום The Heisenberg Diaries – Book A: Sounds of Future Past של להקתו של דאגלס ר. דוקר, Docker's Guild.

בינואר 2017, שטראוס השתתפה באלבום האוסף שבהפקתו של סטיב ואי, "She Rocks, Vol. 1: A Collection of Kick-Ass Guitar Goddesses", המכיל קטעים אינסטרומנטליים של גיטריסטיות כמו אוריאנת'י, ליטה פורד ונילי ברוש הישראלית. עוד בשנת 2017, שטראוס הופיעה בסרט הדוקומנטרי Hired Gun של רשת נטפליקס.

 קריירת סולו 
באפריל 2018, שטראוס פתחה בקמפיין Kickstarter למימון אלבום הסולו הראשון שלה, Controlled Chaos. בתוך שעתיים מתחילתו, מימון הקמפיין הצליח והניב לבסוף פי שמונה ממטרתו המקורית. שטראוס הפיקה את האלבום בעצמה, וניגנה בכל הגיטרות החשמליות ובגיטרה בס.

אחרי שתהליך הפקת האלבום הושלמה, שטראוס חתמה עם לייבל Sumerian Records כדי להוציא ולהפיץ את האלבום ברחבי העולם. הסינגל הראשון מתוך האלבום, Our Most Desperate Hour, יצא בספטמבר 2018 בפורמט CD ותקליט במקביל עם המכירות המוקדמות לאלבום, ומכירות התקליטים נמכרו מראש עוד בטרם יציאת האלבום. האלבום הגיע למקום הראשון במצעדי הבילבורד לאמן חדש המצליח, במקום השלישי ללייבל עצמאי, במקום הרביעי למוזיקת הארד רוק, במקום השמיני למוזיקת רוק, במקום ה-20 לאלבומים המצליחים ובמקום השביעי בטבלת הרוק של אייטונס.

באלבום הסולו השני שלה, The Call of the Void, שיצא ב-2023, שיתפה שטראוס פעולה עם אמנים כמו מרטי פרידמן, אליסה וייט-גלוז מלהקת ארץ' אנמי, אנדרס פרידן מ-In Flames ודייוויד דריימן מלהקת דיסטרבד.

 הופעות מיוחדות 
ב-2017, שטראוס ביצעה את הדגל זרוע-הכוכבים בפסטיבל הרוק Rock on the Range בקולומבוס, אוהיו. חברהּ לחיים, המתופף ג'וש וילאלטה, הכיר לה את אירועי ה-WWE, ועד מהרה היא התחבבה על התחום והחלה לנגן בלייב בזמן אירועי השלם וצפה בשנת 2018. באפריל 2018, היא ניגנה את מנגינת הכניסה לזירה של שינסקה נקאמורה ברסלמניה 34 שנערך בניו אורלינס לעיני כ-78,000 מעריצים ומיליונים נוספים שצפו באירוע בסטרימינג. ב-28 באוקטובר, היא הופיעה יחד עם ליזי הייל באירוע WWE Evolution להיאבקות נשים. הסינגל השני של האלבום Controlled Chaos, Mariana Trench, נבחר בידי המתאבק טריפל H להיות הנעימה הרשמית של ה-WWE באירוע NXT TakeOver: WarGames II.

 הכרה 
בינואר 2018, שטראוס הפכה לאמנית המותג הנשית הראשונה אי פעם של חברת הגיטרות Ibanez עם מודל גיטרה משלה, Ibanez JIVA10. דימארזיו, החברה לייצור פיק-אפים, הוציאה מאוחר יותר את ליין ההאמבקר "פנדמוניום", שתוכנן במיוחד עבור מודל הגיטרה של שטראוס.

ב-26 בינואר 2019, שטראוס זכתה להוקרה עם "פרס ההשראה" בטקס פרסי She Rocks השנתי השביעי. הפרס הוענק לה על ידי גיטריסט להקת הגרים ריפר לשעבר, ניק בואוקוט, ועל ידי הגיטריסט סטיב ואי - מושא הערצתה.

ב-9 בינואר 2022, שטראוס הפכה לאמנית הסולו הנשית הראשונה בז'אנר הרוק מזה 32 שנים להגיע למקום הראשון במצעדי הרוק של הבילבורד, עם הסינגל שלה Dead Inside.

סולו הגיטרה שלה בסינגל The Wolf You Feed נבחר בידי קוראי מגזין Guitar World להגיע למקום השישי ברשימת הסולואים הטובים ביותר לשנת 2022.

 חיים אישיים 
שטראוס טוענת שהיא צאצאית למלחין האוסטרי יוהאן שטראוס מהצד של אביה, אם כי היא אינה רשומה בעץ המשפחתי הרשמי. אולם, האתר מציין ש"ככלל, ילדים בלתי חוקיים - כמו הצאצאים של יוהאן ואמילי טרמפוש - אינם חלק מהדיאגרמה".

בשנת 2023, שטראוס התארסה למתופף ג'וש וילאלטה. השניים נישאו ב-4 במאי 2024 בלוס אנג'לס.

 לוס אנג'לס ראמס 
שטראוס היא מעריצה אדוקה של קבוצת הפוטבול לוס אנג'לס ראמס, ומופיעה באופן תדיר במשחקי הקבוצה באצטדיון SoF - מנגנת בזמני ההפסקות או מבצעת ריפים כדי לסחוף את הקהל בזמרה. היה לה הכבוד לנגן את "America the Beautiful" במשחק ההוקרה של ה-NFL למשרתי היחידות הצבאיות בנובמבר 2018. בעקבות ניצחונם של הראמס בסופרבול LVI, שטראוס זכתה בטבעת של הסופרבול כחלק מההוקרה של הארגון.

 דיסקוגרפיה 
ממוזער|שמאל|ניטה שטראוס במהלך הופעה בוסט פאלם ביץ', פלורידה, אוגוסט 2023.|250px
 שנה  אמן  אלבום  רצועות שמע/שירים  קרדיט 2009 Kill Slowly — Louder Than WordsLet GoEmpty Promises גיטרה 2013 Consume the Fire — EmpoweredDead Man WalkingEverlasting SkyDeath of an IconThere's Only Today גיטרה מקסוול קרלייל Full Metal Thunder The Power of Metal Compels Me (feat. Nita Strauss) גיטרה ג'יימי כריסטופרסון Metal Gear Rising: Revengeance The Stains Of Time (Maniac Agenda Mix) גיטרה Critical Hit Volume One Tetris Main ThemeAngry Birds Main ThemeLegends Of AzerothZelda's LullabyHalo 2 Main ThemePokémon Main ThemeBowser's CastleTo ZanarkandHikariBattle for New YorkStreets Of WhiterunMetal Gear Solid 2: Sons of Liberty גיטרה 2015 גלן סטפורד וג'ייסון הייז Heroes of the Storm פסקול גיטרה מקסוול קרלייל Visions of Speed and Thunder The Power of Metal Compels Me (feat. Nita Strauss) גיטרה טינה גואו Cello Metal The Trooper (איירון מיידן) גיטרה מובילה Docker's Guild The Heisenberg Diaries, Book A: Sounds Of Future Past Flash Gordon SuiteBarbarellaSuspensionWhen The Wind BlowsThe Never Ending StoryUFO Main ThemeDune Suite גיטרה 2017 We Start Wars — The Animal Inside גיטרה She Rocks Volume 1: A Collection Of Kick-Ass Guitar Goddesses Pandemonium גיטרה אליס קופר Paranormal No More Mr. Nice GuyUnder My WheelsBillion Dollar BabiesFeed My FrankensteinOnly Women BleedSchool's Out גיטרה, שירה מלווה FB1964 Störtebeker Hexenkessel סולו גיטרה אנג'ל ויוואלדי Synapse Serotonin (feat. Nita Strauss) גיטרה 2018 אליס קופר The Sound of A The Black WidowPublic Animal #9Is It My BodyCold Ethyl גיטרה, שירה מלווה A Paranormal Evening With Alice Cooper at the Olympia Paris Brutal PlanetNo More Mr. Nice GuyUnder My WheelsDepartment Of YouthPainBillion Dollar BabiesThe World Needs GutsWoman Of Mass DistractionPoisonHalo Of FliesFeed My FrankensteinCold EthylOnly Women BleedParanoiac PersonalityBallad Of Dwight FryKillerI Love The DeadI'm EighteenSchool's OutAnother Brick in the Wall, Pt. 2 (פינק פלויד) Metal Allegiance Volume II: Power Drunk Majesty King with a Paper Crown גיטרה Nita Strauss Controlled Chaos Prepare For WarAlegriaOur Most Desperate HourMariana TrenchHere With YouThe Stillness at the EndThe QuestHope GrowsLion Among WolvesPandemonium 2.0The Show Must Go On (Queen) גיטרה, גיטרה בס 2019 קיין רוברטס The New Normal King of the World גיטרה2022Docker's GuildThe Mystic Technocracy - Season 2: The Age of EntropyS.O.S. Spazio 1999 (רצועת בונוס)גיטרה2023Nita StraussThe Call of the Void Summer Storm
 The Wolf You Feed (feat. Alissa White-Gluz)
 Digital Bullets (feat. Chris Motionless)
 Through the Noise (feat. Lzzy Hale)
 Consume the Fire
 Dead Inside (feat. David Draiman)
 Victorious (feat. Dorothy)
 Scorched
 Momentum
 The Golden Trail (feat. Anders Fridén)
 Winner Takes All (feat. Alice Cooper)
 Monster (feat. Lilith Czar)
 Kintsugi
 Surfacing (feat. Marty Friedman)גיטרה, גיטרה בס2023 דמי לובאטוRevamped La La Land (Rock Version)גיטרה

 להקת הופעות 
 ג'וש וילאלטה - תופים
 ג'וני די יאנג - גיטרה מלווה
 קאט סקרלט - קלידים
 קייסי קארלסן - שירה (2023 ואילך)

 קישורים חיצוניים 

 אתר רשמי

 הערות שוליים 

קטגוריה:גיטריסטיות אמריקאיות
קטגוריה:מוזיקאי מטאל
קטגוריה:אמריקאים שנולדו ב-1986